Досыма хат

Шығарма

Қара сия, ақ қағаз, Хатты жазсаң досқа жаз. Рухани жаңғырар, Дәл осындай достар аз – дей отыра мен өзімнің досыма хат жазуды ұйғардым.

Сәлем, Айару ! Қалың қалай ? Сабағың жақсы ма ? Төтенше жағдай жарияланғаннан бері сені көре алмай сағынып жүрмін. Қанша күн болды көріспегелі. Наурыз айының 13 күні төтенше жағдай жарияланып мектептен тарағаннан бері көрісе алмадық. « Алтын берген-дос емес, ақыл берген – дос » деген мақал бар сен маған үнемі ақылыңды айтып жүретінсің. Сен қарапайым, ақылды, қиын сәтте әрдайым көмек беруге дайын тұратын досымсың. Көңіл - күйім түскенде көңілімді аулап, қуантасың. Сені туған ата - анаңа көп - көп рақметімді айтамын. Айару , сені ренжетіп алған күндерім болса кешір, жарай ма ? Мен осы хатым арқылы бір сырымды ашқым келеді. Айару , сен сыныптағы құрбыларымның ішіндегі маған ең жақын, ең ыстық болып көрінетін жансың . Парсы жазушысы Кабустың әйгілі « Кабуснама » кітабында былай делінген екен: « Ей, перзентім! Мынаны білгейсің: адам тірісінде доссыз болмайды. Адамның доссыз болғанынан ағайынсыз болғанымен тең. Бір данышпаннан: « Дос пен ағайынның қайсысы жақсы ? » - деп сұрапты. Данышпан « Дос жақсы », - депті. Сол үшін достарыңның ісі жайында ойла, оларға сәлем – сауқат жіберіп тұр және қамқор бол. Себебі, әркім өз досын жадында тұтпаса, достары да оны есінде сақтамайды, ақырында ол доссыз қалатын болады - деген екен. Сондықтан досым осылай хат жазысып сәлем - сауқат сұрасып тұрайық. Қолың босағанда хат жазып тұр. Достық – бұл өмірдегі еш нәрсемен бағаланбайтын құндылық екенін ұғындым. Досым, Айару сау бол! Төтенше жағдай аяқталысымен көріскенше!

Досың: Қаржауова Мадина 2 сынып оқушысы